《采芝》
宋代·赵文

晨登屋后山，采采山上芝。
可怜松上雨，滴滴沾我衣。
盈筐颇磊落，满意持之归。
童子见我来，拍手共笑之。
薄者实杀人，荡荡光陆离。
厚者不能光，食之有馀滋。
我感童子言，叹息成涟洏。
古来用人者，或以簿见奇。
一时误采取，后悔那可追。
乃知古人智，不似童子痴。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。